Rīgas pašvaldības sabiedrība ar ierobežotu atbildību “Rīgas satiksme”

APSTIPRINĀTS

iepirkuma komisijas

2025. gada 27. jūnija sēdē

Atklāta konkursa

“Maksājumu pieņemšana Rīgas satiksmes mobilajā lietotnē un tīmekļa vietnē”

Identifikācijas Nr. RS/2025/32

**NOLIKUMS**

**Rīga**

**2025**

**I VISPĀRĪGĀ INFORMĀCIJA**

1. **Iepirkuma procedūras mērķis un veids**
   1. Atklāta konkursa mērķis ir noteikt visizdevīgāko piedāvājumu maksājumu pieņemšanai Rīgas satiksmes mobilajā lietotnē un tīmekļa vietnē saskaņā ar Rīgas pašvaldības sabiedrības ar ierobežotu atbildību “Rīgas satiksme” (turpmāk – Pasūtītājs) izstrādāto tehnisko specifikāciju (turpmāk – Tehniskā specifikācija).
   2. Iepirkuma nomenklatūras CPV kods: 66000000-0 (Finanšu un apdrošināšanas pakalpojumi).
   3. Iepirkuma procedūras veids – atklāts konkurss (turpmāk – Konkurss) saskaņā ar Sabiedrisko pakalpojumu sniedzēju iepirkumu likumu.
   4. Iepirkuma paredzamā līguma cena: 650 000,00 EUR bez PVN.
   5. Iepirkuma komisija: Konkursu organizē Pasūtītāja apstiprināta iepirkuma komisija (turpmāk – iepirkuma komisija).
2. **Iepirkuma identifikācijas numurs:** Iepirkuma identifikācijas numurs - RS/2025/32.
3. **Pasūtītāja nosaukums, adrese un citi rekvizīti:**

Rīgas pašvaldības sabiedrība ar ierobežotu atbildību "Rīgas satiksme"

Reģ. Latvijas Republikas Komercreģistrā ar Nr.40003619950

Juridiskā adrese: Kleistu iela 28, Rīga, LV - 1067,

Biroja adrese: Vestienas iela 35, Rīga, LV-1035,

Tālr. 67104800.

1. **Pasūtītāja kontaktpersona:**

Alena Kamisarova, tel. +371 67104891, e-pasts – [alena.kamisarova@rigassatiksme.lv](mailto:alena.kamisarova@rigassatiksme.lv) un

Māra Volkova, tel. +371 67104863, e-pasts – [mara.volkova@rigassatiksme.lv](mailto:mara.volkova@rigassatiksme.lv).

1. **Paziņojums par līgumu:**

Paziņojums par līgumu tiek publicēts Iepirkumu uzraudzības tīmekļvietnē [www.iub.gov.lv](http://www.iub.gov.lv) un Eiropas Savienības oficiālajā vēstnesī.

1. **Pretendenti**
   1. Konkursā var piedalīties jebkurš piegādātājs, kas atbilst Pasūtītāja izvirzītajām prasībām un ir tiesīgs piedāvāt sniegt nolikumā paredzēto pakalpojumu, un, iesniedzot piedāvājumu, apliecinās spējas sniegt nolikumā minēto pakalpojumu, kā arī slēgt iepirkuma līgumu ar tajā minētajiem noteikumiem.
   2. Piegādātājam ir tiesības apvienoties apvienībā un iesniegt kopīgu piedāvājumu.
   3. Gadījumā, ja piegādātāju apvienībai tiks piešķirtas līguma slēgšanas tiesības, tai pēc savas izvēles jānoformējas atbilstoši noteiktam juridiskam statusam vai jānoslēdz sabiedrības līgums, vienojoties par apvienības dalībnieku atbildības sadalījumu.

**II INFORMĀCIJAS APMAIŅA, PIEDĀVĀJUMU NOFORMĒŠANAS, IESNIEGŠANAS KĀRTĪBA**

1. **Informācijas apmaiņa**
   1. Saziņa starp Pasūtītāju un ieinteresētajiem piegādātājiem Konkursa ietvaros notiek latviešu valodā, rakstiski pa pastu vai e-pastu.
   2. Papildu informāciju par Konkursa nolikumu var pieprasīt, iesniedzot šādu pieprasījumu rakstiskā formā Pasūtītāja adresē, nosūtot pa pastu, vēstuli adresējot iepirkuma komisijai vai elektroniski parakstītu nosūtot uz e-pasta adresi [sekretariats@rigassatiksme.lv](mailto:sekretariats@rigassatiksme.lv).
   3. Ja piegādātājs ir laikus pieprasījis papildu informāciju par Konkursa dokumentos iekļautajām prasībām, pasūtītājs to sniedz piecu darbdienu laikā, bet ne vēlāk kā sešas dienas pirms piedāvājuma iesniegšanas termiņa beigām. Vienlaikus ar papildus informācijas nosūtīšanu iespējamam pretendentam, šī informācija tiek ievietota Elektronisko iepirkumu sistēmas tīmekļa vietnē www.eis.gov.lv un Pasūtītāja interneta vietnē www.rigassatiksme.lv.
   4. Jebkura papildu informācija, kas tiks sniegta saistībā ar Konkursu, tiks publicēta Pasūtītāja mājaslapā internetā un elektronisko iepirkumu sistēmā apakšsistēmā „e-konkursi” <https://www.eis.gov.lv/EKEIS/Supplier/Organizer/1706>. Ieinteresētajam piegādātājam ir pienākums sekot līdzi publicētajai informācijai. Iepirkuma komisija nav atbildīga par to, ja kāda ieinteresētā persona nav iepazinusies ar informāciju, kurai ir nodrošināta brīva un tieša elektroniskā pieeja.
   5. Iepirkuma komisija var izdarīt grozījumus konkursa nolikumā, par tiem nosūtot paziņojumus Iepirkumu uzraudzības birojam. Ne vēlāk kā vienu dienu pēc tam, kad paziņojums par grozījumiem iesniegts Iepirkumu uzraudzības birojam publicēšanai, informācija par grozījumiem tiek ievietota Elektronisko iepirkumu sistēmas tīmekļa vietnē [www.eis.gov.lv](http://www.eis.gov.lv) un Pasūtītāja interneta vietnē [www.rigassatiksme.lv](http://www.rigassatiksme.lv).
   6. Iepirkuma komisijai ir tiesības pieprasīt papildus informāciju, lai precizētu datus par iesniegtajiem pretendentu atlases dokumentiem un tehnisko vai finanšu piedāvājumu, kā arī pieprasīt pretendentam uzrādīt iesniegto dokumentu kopiju oriģinālus.
2. **Iespējas saņemt Konkursa dokumentus un ar tiem iepazīties**
   1. Ieinteresētie piegādātāji var saņemt Konkursa dokumentus un ar tiem iepazīties Pasūtītāja interneta vietnē www.rigassatiksme.lv, sadaļā “Iepirkumi un izsoles” un elektronisko iepirkumu sistēmā apakšsistēmā „e-konkursi” <https://www.eis.gov.lv/EKEIS/Supplier/Organizer/1706>.
3. **Piedāvājumu iesniegšanas un atvēršanas vieta, datums, laiks un kārtība**
   1. Konkursa piedāvājumi jāiesniedz līdz **2025. gada 31. jūlija plkst. 10.00**, elektroniski Elektronisko iepirkumu sistēmas e-konkursu apakšsistēmā, ievērojot šādas pretendenta izvēles iespējas:
      1. izmantojot e-konkursu apakšsistēmas piedāvātos rīkus, aizpildot minētās sistēmas e-konkursu apakšsistēmā šīs iepirkuma procedūras sadaļā ievietotās formas;
      2. elektroniski aizpildāmos dokumentus elektroniski sagatavojot ārpus Elektronisko iepirkumu sistēmas e - konkursu apakšsistēmas un pievienojot prasībām atbilstošā Elektronisko iepirkumu sistēmas saskarnes laukā (šādā gadījumā pretendents ir atbildīgs par aizpildāmo formu atbilstību dokumentācijas prasībām un formu paraugiem);
   2. Ārpus Elektronisko iepirkumu sistēmas e-konkursu apakšsistēmas iesniegtie piedāvājumi tiks atzīti par neatbilstošiem Nolikuma prasībām.
   3. Sagatavojot piedāvājumu, pretendents ievēro, ka:
      1. Pieteikuma veidlapa un finanšu piedāvājums saskaņā ar e - konkursu apakšsistēmā iepirkuma procedūras profilam pievienotajām dokumentu veidnēm jāaizpilda tikai elektroniski, katrs atsevišķā elektroniskā dokumentā ar Microsoft Office 2010 (vai vēlākas programmatūras versijas) rīkiem lasāmā formātā un jāpievieno tam paredzētajā iepirkuma procedūras profila sadaļā. Tehniskais piedāvājums jāsagatavo kā atsevišķs elektronisks dokuments ar Microsoft Office 2010 (vai vēlākas programmatūras versijas) vai Adobe Acrobat Reader rīkiem nolasāmā formātā, nodrošinot teksta meklēšanas un kopēšanas iespējas;
      2. Iesniedzot piedāvājumu, pretendents to paraksta ar drošu elektronisko parakstu un laika zīmogu vai ar Elektronisko iepirkumu sistēmas piedāvāto elektronisko parakstu. Pretendents pēc saviem ieskatiem dalības pieteikumu, tehnisko piedāvājumu un finanšu piedāvājumu var ar drošu elektronisko parakstu un laika zīmogu parakstīt atsevišķi. Piedāvājumu paraksta persona, kuras paraksta tiesībām ir jābūt nostiprinātām atbilstoši normatīvajos aktos noteiktajam regulējumam. Ja dokumentāciju paraksta pretendenta pilnvarota persona, pievienojot attiecīgu paraksta tiesīgās personas izdotu pilnvaru vai normatīvajos aktos noteiktā kārtībā apliecinātu pilnvarojuma kopiju.
   4. Piedāvājums jāsagatavo tā, lai nekādā veidā netiktu apdraudēta Elektronisko iepirkumu sistēmas e-konkursu apakšsistēmas darbība un nebūtu ierobežota piekļuve piedāvājumā ietvertajai informācijai, tostarp piedāvājums nedrīkst saturēt datorvīrusus un citas kaitīgas programmatūras vai to ģeneratorus. Ja piedāvājums saturēs kādu no šajā punktā minētajiem riskiem, tas netiks izskatīts. Gadījumā, ja piedāvājums ir šifrēts, pretendentam ne vēlāk kā 15 (piecpadsmit) minūšu laikā pēc piedāvājuma atvēršanas termiņa, jāiesniedz derīga elektroniskā atslēga un parole šifrētā dokumenta atvēršanai.
   5. Piedāvājumu atvēršana notiek Elektronisko iepirkumu sistēmā. Piedāvājumu atvēršanas sanāksmes finanšu piedāvājumu kopsavilkums ir pieejams Elektronisko iepirkumu sistēmā.
   6. Iepirkuma komisija atver iesniegtos piedāvājumus pēc piedāvājumu iesniegšanas termiņa beigām – **2025. gada 31. jūlija plkst. 14.00**.
   7. Pretendents sedz visas izmaksas, kas saistītas ar piedāvājuma sagatavošanu un iesniegšanu Pasūtītājam. Pasūtītājs nesedz nekādus izdevumus, kas Pretendentiem ir radušies sakarā ar piedāvājuma sagatavošanu un iesniegšanu.
4. **Piedāvājuma noformēšana**
   1. Iesniegtajiem dokumentiem ir jābūt skaidri salasāmiem, lai izvairītos no jebkādām šaubām un pārpratumiem, kas attiecas uz vārdiem un skaitļiem. Tiem ir jābūt bez kļūdām, iestarpinājumiem, labojumiem vai papildinājumiem.
   2. Piedāvājums iesniedzams latviešu valodā. Konkursa procesa laikā sarakste starp Pasūtītāju un pretendentiem noris latviešu valodā. Pretendents var piedāvājumā iekļaut oriģināldokumentus vai aprakstus svešvalodā, bet dokumentiem, kas iesniegti citā valodā, jābūt pievienotam pretendenta apliecinātam tulkojumam latviešu valodā.
   3. Visus Konkursa piedāvājuma dokumentus un to pielikumus jāparaksta pretendenta amatpersonai ar pārstāvības tiesībām vai pretendenta pilnvarotai personai. Ja piedāvājumu paraksta pilnvarota persona, tad kopā ar piedāvājumu jāiesniedz arī pilnvara.
   4. Ja piedāvājumu iesniedz personu grupa vai personālsabiedrība, piedāvājumu paraksta visas personas, kas iekļautas personu grupā vai personālsabiedrībā. Piedāvājumā norāda personu, kura pārstāv personu grupu Konkursā, kā arī katras personas atbildības apjomu.
   5. Piedāvājumā iekļautajiem dokumentiem jāatbilst Dokumentu juridiskā spēka likuma un Ministru kabineta 2018.gada 4.septembra noteikumu Nr.558 „Dokumentu izstrādāšanas un noformēšanas kārtība” prasībām.
5. **Piedāvājuma sastāvs**
   1. Konkursa piedāvājumi iesniedzami atbilstoši Konkursa nolikumā iekļautajiem paraugiem, kuru forma ir obligāti ievērojama. Pretendentu piedāvājums sastāv no:
      1. pieteikuma, kas sagatavots atbilstoši 2.pielikuma paraugam;
      2. tehniskā piedāvājuma, kas Konkursa nolikuma 19.punktā noteiktajām prasībām
      3. finanšu piedāvājuma, kas sagatavots atbilstoši 3.pielikumam un Konkursa nolikuma 19.punktā noteiktajām prasībām;
      4. pretendentu atlases dokumentiem, kas sagatavoti atbilstoši Konkursa nolikuma 18.punktā noteiktajām prasībām.
   2. Piedāvājumu variantu iesniegšana Konkursā nav pieļaujama.
6. **Piedāvājuma apjoms**
   1. Pretendenti piedāvājumu var iesniegt tikai par visu iepirkuma priekšmetu kopumā.

**III INFORMĀCIJA PAR IEPIRKUMA PRIEKŠMETU**

1. **Iepirkuma priekšmets un apjoms**
   1. **Iepirkuma priekšmets** ir maksājumu pieņemšanas pakalpojums Rīgas satiksmes mobilajā lietotnē un tīmekļa vietnē.
   2. **Veicamo pakalpojumu apraksts un orientējošais plānotais apjoms:** norādīts Tehniskajā specifikācijā (2.pielikums) un finanšu piedāvājuma formā (3.pielikums).
2. **Līguma izpildes laiks un vieta**
   1. Pasūtītājs slēgs iepirkuma līgumu ar pretendentu, pamatojoties uz iepirkuma līguma projektu (4.pielikums), pretendenta iesniegto piedāvājumu un saskaņā ar nolikumā noteiktajām prasībām.
   2. **Iepirkuma līguma darbības laiks** – **36 mēneši** no iepirkuma līguma noslēgšanas dienas.
   3. Iepirkuma līguma pielikumi tiks sagatavoti pēc iepirkuma procedūras uzvarētāja paziņošanas saskaņā ar Nolikumā, tā pielikumos un iepirkuma procedūras uzvarētāja piedāvājumā ietverto informāciju.
   4. Starp Pasūtītāju un Pretendentu noslēgtajam līgumam var tikt pievienots Pretendenta piedāvātā pakalpojuma līgums vai pakalpojuma sniegšanas noteikumi, taču pretrunu gadījumā starp iepirkuma līguma noteikumiem un Pretendenta piedāvātā pakalpojuma līguma vai pakalpojuma sniegšanas noteikumiem, noteicošie būs Pasūtītāja iepirkuma līguma noteikumi.

**IV PRETENDENTU ATLASES PRASĪBAS**

1. **Pretendenta izslēgšanas noteikumi**
   1. Pasūtītājs izslēdz pretendentu no dalības Konkursā, ja uz pretendentu ir attiecināms jebkurš no Sabiedrisko pakalpojumu sniedzēju iepirkumu likuma 48.panta otrajā daļā noteiktajiem gadījumiem.
   2. Pasūtītājs izslēdz pretendentu no dalības Konkursā, ja uz pretendentu ir attiecināms jebkurš no Starptautisko un Latvijas Republikas nacionālo sankciju likuma 11.1 panta pirmajā daļā noteiktajiem gadījumiem.
   3. Pretendentu izslēgšanas gadījumi tiks pārbaudīti Sabiedrisko pakalpojumu sniedzēju iepirkumu likuma 48.pantā noteiktajā kārtībā.
   4. Uz apakšuzņēmējiem, kuru sniedzamo pakalpojumu vērtība ir vismaz 10 000,00 eur (desmit tūkstoši eiro) no kopējās iepirkuma līguma vērtības, attiecas nolikuma 15.1.punktā minētie izslēgšanas nosacījumi.
   5. Pasūtītājs veic pārbaudi un izslēdz Pretendentu no dalības Konkursā, ja tiek konstatēti 2022.gada 8.aprīļa Padomes Regulas 2022/576, ar kuru groza Regulu Nr. 833/2014 par ierobežojošiem pasākumiem saistībā ar Krievijas darbībām, kas destabilizē situāciju Ukrainā, 1.panta 23.punktā iekļautajā 5.k panta 1.punktā noteiktie gadījumi.
2. **Atbilstība profesionālās darbības veikšanai:**
   1. Pretendents vai, ja pretendents ir piegādātāju apvienība (turpmāk – apvienība) – visiem apvienības dalībniekiem, jābūt reģistrētiem normatīvajos aktos noteiktajā kārtībā un noteiktajos gadījumos.
   2. Ja pretendents ir apvienība, tad apvienības dalībniekiem ir jābūt noslēgtai vienošanās par katram apvienības dalībniekam nododamo izpildāmo darbu daļu procentos no piedāvātās kopējās līguma cenas un šo darbu raksturojumu. Ja apvienība nolikumā noteiktajā kārtībā tiek atzīta par Konkursa uzvarētāju un iegūst tiesības slēgt iepirkuma līgumu, tad apvienības dalībniekiem pirms iepirkuma līguma noslēgšanas jāizveido personālsabiedrība (pilnsabiedrība) vai jānoslēdz sabiedrības līgums, vienojoties par apvienības dalībnieku atbildības sadalījumu.
   3. Pretendents ir tiesīgs sniegt Tehniskās specifikācijas (1.pielikums) minētos pakalpojumus Latvijas Republikā.
3. **Prasības pretendenta tehniskajām un profesionālajām spējām**
   1. Pretendentam ne vairāk kā 3 (trīs) iepriekšējos gados (2022., 2023., 2024. un 2025.gadā līdz piedāvājuma iesniegšanai) ir vismaz 1 (viena) gada pieredze maksājumu pieņemšanas pakalpojumu nodrošināšanā un Pretendenta kopējais apgrozījums, nodrošinot maksājumu pieņemšanas pakalpojumu, ir ne mazāks kā 6 000 000,00 EUR gadā.
   2. Ja Pretendents ir personu apvienība, tad vismaz vienam no apvienības dalībniekiem jāizpilda 17.1. punktā noteiktās prasības.
4. **Pretendentu atlases dokumenti**
   1. Pretendents ir tiesīgs iesniegt Eiropas vienoto iepirkuma procedūras dokumentu kā sākotnējo pierādījumu atbilstībai Konkursa nolikuma prasībām. Ja pretendents izvēlējies iesniegt Eiropas vienoto iepirkuma procedūras dokumentu, tas iesniedz šo dokumentu arī par pretendenta norādīto personu, uz kuras iespējām pretendents balstās, lai apliecinātu, ka tā kvalifikācija atbilst Konkursa dokumentos noteiktajām prasībām. Piegādātāju apvienība iesniedz atsevišķu Eiropas vienoto iepirkuma procedūras dokumentu par katru tās dalībnieku. Pretendents iesniedz atsevišķu Eiropas vienoto iepirkuma procedūras dokumentu par tā norādīto apakšuzņēmēju, kuru sniedzamo pakalpojumu vērtība ir vismaz 10 000,00 eur (desmit tūkstoši eiro) no iepirkuma līguma vērtības. Eiropas vienoto iepirkuma procedūras dokumentu pretendents aizpilda atbilstoši prasībām, kuras nosaka Eiropas Komisijas 2016.gada 5.janvāra īstenošanas regula Nr. 2016/7. ar ko nosaka standarta veidlapu Eiropas vienotajam iepirkuma procedūras dokumentam (regulas 2.pielikums). Eiropas vienotais iepirkuma procedūras dokuments aizpildīšanai atrodams Eiropas Komisijas tīmekļa vietnē [espd.eis.gov.lv](http://espd.eis.gov.lv/filter?lang=lv), ko pēc aizpildīšanas nepieciešams pievienot piedāvājumam.
   2. Lai noskaidrotu pretendenta atbilstību Pasūtītāja izvirzītajām atlases prasībām, Pasūtītājs pārbaudīs par pretendentu pieejamo informāciju publiskās datubāzēs. Pretendentam būs pienākums pēc Pasūtītāja pieprasījuma jebkurā Konkursa stadijā iesniegt visus vai daļu no kvalifikāciju apliecinošajiem dokumentiem.
   3. Kopā ar piedāvājumu pretendentam jāiesniedz šādi “Pretendentu atlases dokumenti”:
      1. Ārvalstu pretendentiem jāiesniedz kompetentas attiecīgās valsts institūcijas izsniegts dokuments, kas apliecina, ka pretendentam ir juridiskā rīcībspēja un tiesībspēja slēgt iepirkuma līgumu, ja attiecīgās valsts normatīvie akti paredz šāda dokumenta izsniegšanu;
      2. Ārvalstu pretendentiem izziņa, ko ne agrāk kā sešus mēnešus pirms izziņas vai dokumenta iesniegšanas dienas, ja izziņas vai dokumenta izdevējs nav norādījis īsāku derīguma termiņu, ir izdevusi kompetenta iestāde, ja attiecīgās valsts normatīvie akti paredz šādu ziņu publisku reģistrēšanu, kas apliecina pretendenta amatpersonu pārstāvības tiesības.
      3. Lai apliecinātu atbilstību nolikuma 16.3.punktam, par Pretendenta tiesībām sniegt Tehniskajā specifikācijā norādītos pakalpojumus Latvijas Republikā, iepirkuma komisija pārliecināsies Latvijas Bankas tīmekļvietnē. Ja informācija par pretendenta tiesībām sniegt Tehniskajā specifikācijā norādītos pakalpojumus Latvijas teritorijā Latvijas Bankas tīmekļvietnē nav pieejama vai pretendents licencēts ārvalstī, Pretendents iesniedz licenci vai citu attiecīgas ārvalsts kompetentas institūcijas izdotu dokumentu, kas apliecina pretendenta tiesības sniegt Tehniskajā specifikācijā norādītos pakalpojumus Latvijas Republikā.
      4. Pretendentam informācija par pieredzi iesniedzama, atbilstoši nolikuma 17.1. punktam, pēc šādas tabulas Nr.1:

Tabula Nr.1

|  |  |  |  |
| --- | --- | --- | --- |
| Nr. | Līguma priekšmets, kopējais gada apgrozījums, nodrošinot maksājuma pieņemšanas pakalpojumu | Līguma izpildes gads | Pasūtītāji atbildīgās personas, amats, telefons |
| 1. |  |  |  |
|  |  |  |  |

* 1. Izziņas un citus dokumentus, kurus izsniedz Latvijas kompetentās institūcijas un pretendents iesniedz, pasūtītājs pieņem un atzīst, ja tie izdoti ne agrāk kā vienu mēnesi pirms iesniegšanas dienas.
  2. Pretendentam pieteikumā (2.pielikums) jāiekļauj informācija par to, vai piedāvājuma iesniegušā pretendenta uzņēmums vai tā piesaistītā apakšuzņēmēja uzņēmums atbilst mazā vai vidējā uzņēmuma statusam.
  3. Pretendents savā piedāvājumā norāda visus tos apakšuzņēmējus vai apakšuzņēmēju apakšuzņēmējus, kuru sniedzamo pakalpojumu vērtība ir 10 000,00 EUR (desmit tūkstoši eiro) no kopējās iepirkuma līguma vērtības vai lielāka, katram šādam apakšuzņēmējam izpildei nododamo iepirkuma līguma daļu, un pievieno vienošanos, kurā norādīti apakšuzņēmējam nododamo darbu veidi, šo darbu apjoms procentos no piedāvātās kopējās līguma cenas, un kurā apakšuzņēmējs apliecina gatavību veikt šos darbus, gadījumā, ja pretendents tiks atzīts par uzvarētāju. Apakšuzņēmēja sniedzamo pakalpojumu kopējo vērtību nosaka, ņemot vērā apakšuzņēmēja un visu attiecīgā Konkursa ietvaros tā saistīto uzņēmumu sniedzamo pakalpojumu vērtību. Šā punkta izpratnē par saistīto uzņēmumu uzskata kapitālsabiedrību, kurā saskaņā ar koncerna statusu nosakošajiem normatīvajiem aktiem apakšuzņēmējam ir izšķirošā ietekme vai kurai ir izšķirošā ietekme apakšuzņēmējā, vai kapitālsabiedrību, kurā izšķirošā ietekme ir citai kapitālsabiedrībai, kurai vienlaikus ir izšķirošā ietekme attiecīgajā apakšuzņēmējā.

1. **Tehniskais un Finanšu piedāvājums**
   1. Tehniskais piedāvājums sagatavojams brīvā formā aprakstot pretendenta piedāvātā risinājuma atbilstību Pasūtītāja Tehniskajai specifikācija un veicamās darbības pakalpojuma nodrošināšanai, tajā skaitā pievienojot pretendenta piedāvātā pakalpojuma līgumu vai pakalpojuma sniegšanas noteikumus (ja tādi paredzēti).
   2. Finanšu piedāvājums jāsagatavo saskaņā ar Finanšu piedāvājuma formu (Nolikuma 3.pielikums).
   3. Finanšu piedāvājumā norādītajās cenās ietilpst: visi Pakalpojuma nodrošināšanai nepieciešami izdevumi, saskaņā ar Tehniskajā specifikācijā (Nolikuma 2.pielikums) noteikto, nodokļi (izņemot pievienotās vērtības nodokli), nodevas u.c.
   4. Visām cenām jābūt norādītām euro ar divām zīmēm aiz komata.
   5. Piedāvājumā nedrīkst būt svītrojumi, labojumi. Konkursā par pamatu tiks ņemtas vienības cenas un aritmētiskās kļūdas tiks labotas, informējot Pretendentu, pamatojoties uz vienības cenām.

**V PIEDĀVĀJUMU VĒRTĒŠANA**

1. **Piedāvājumu vērtēšanas kārtība**
   1. Visus ar Konkursa norisi saistītos jautājumus risina Pasūtītāja izveidota iepirkuma komisija.
   2. No sākuma iepirkuma komisija veic piedāvājumu noformējuma pārbaudi, kuras laikā iepirkuma komisija izvērtē, vai piedāvājums sagatavots un noformēts atbilstoši Konkursa nolikuma II sadaļas prasībām. Ja piedāvājums neatbilst prasībām, iepirkuma komisijai, izvērtējot neatbilstību būtiskumu un ievērojot samērīguma principu, ir tiesības to noraidīt, un turpmāk Konkursā tas tālāk netiek vērtēts.
   3. Iepirkuma komisija pārbauda, vai pretendents, tā darbinieks vai pretendenta piedāvājumā norādītā persona nav piedalījusies kādā no iepriekšējiem šī iepirkuma projekta posmiem vai iepirkuma procedūras dokumentu izstrādāšanā. Ja pretendents, tā darbinieki vai pretendenta piedāvājumā norādītā persona ir piedalījusies kādā no iepriekšējiem šī iepirkuma projekta posmiem vai iepirkuma procedūras dokumentu izstrādāšanā un ja šis apstāklis pretendentam dod priekšrocības iepirkuma procedūrā, tādējādi kavējot, ierobežojot vai deformējot konkurenci, attiecīgā pretendenta piedāvājums tiek noraidīts. Iepirkuma komisija, konstatējot minētos apstākļus, pirms iespējamās pretendenta noraidīšanas ļauj tam pierādīt, ka nav tādu apstākļu, kas attiecīgajam pretendentam dotu jebkādas priekšrocības iepirkuma procedūrā, tādējādi kavējot, ierobežojot vai deformējot konkurenci.
   4. Iepirkuma komisija veic pretendenta tehniskā piedāvājuma atbilstības nolikuma prasībām pārbaudi. Ja pretendenta tehniskais piedāvājums neatbilst iepirkuma procedūras nolikuma prasībām, pretendents tiek izslēgts no turpmākās dalības iepirkuma procedūrā un tā piedāvājums tālāk netiek izskatīts.
   5. Izvērtējot pretendenta finanšu piedāvājumu, iepirkuma komisija pārbauda tā atbilstību iepirkuma procedūras nolikuma prasībām, kā arī pārbauda, vai pretendenta finanšu piedāvājumā nav aritmētisku kļūdu. Ja finanšu piedāvājums neatbilst iepirkuma procedūras nolikuma prasībām, pretendents tiek izslēgts no turpmākās dalības iepirkuma procedūrā un tā piedāvājums tālāk netiek izskatīts. Iepirkuma komisija, konstatējot aritmētiskās kļūdas, šīs kļūdas izlabo un informē pretendentu par aritmētisko kļūdu labojumu un laboto piedāvājuma summu. Novērtējot un salīdzinot piedāvājumus, kuros bijušas aritmētiskas kļūdas, iepirkuma komisija ņem vērā izlabotās cenas.
   6. Iepirkuma komisija izvērtē, vai piedāvājums atbilst šķietami nepamatoti lēta piedāvājuma pazīmēm. Ja iepirkuma komisija konstatē, ka varētu būt saņemts šķietami nepamatoti lēts piedāvājums, tā pieprasa pretendentam detalizētu paskaidrojumu par būtiskajiem piedāvājuma nosacījumiem saskaņā ar Sabiedrisko pakalpojumu sniedzēju iepirkuma likuma 59.pantu.
   7. Iepirkuma komisija ir tiesīga pretendentu kvalifikācijas un piedāvājumu atbilstības pārbaudi veikt tikai pretendentam, kuram būtu piešķiramas iepirkuma līguma slēgšanas tiesības.
   8. Pretendentu kvalifikācijas pārbaude notiek pēc iesniegtajiem pretendentu atlases dokumentiem, kā arī pārbaudot pretendentu atbilstību nolikumā izvirzītajām prasībām publiski pieejamās datubāzēs.
   9. Attiecībā uz pretendentu, kas atbilst iepriekš minētajām nolikuma prasībām, iepirkuma komisija veiks pārbaudi, vai uz attiecīgo pretendentu nav piemērojami Sabiedrisko pakalpojumu sniedzēju iepirkuma likuma 48.panta otrajā daļā noteiktie pretendenta izslēgšanas noteikumi. Attiecībā uz pretendentu, kuram būtu piešķiramas līguma slēgšanas tiesības, tiks veikta pārbaude par Starptautisko un Latvijas Republikas nacionālo sankciju likuma 11.1 panta pirmajā daļā un otrajā daļā minētajiem izslēgšanas noteikumiem.
2. **Piedāvājuma izvēles kritērijs**
   1. Par Konkursa uzvarētāju Pasūtītājs atzīs pretendentu, kurš būs iesniedzis nolikuma prasībām atbilstošu piedāvājumu ar **zemāko kopējo cenu**.
   2. Gadījumā, ja ir iesniegtas divas vai vairākas vienādas zemākās cenas, līguma slēgšanas tiesības tiek piešķirtas tam pretendentam, kurš ir iesniedzis zemāko kopējo cenu 3.pielikuma 1.tabulā “Rīgas satiksmes mobilā lietotne (darījuma summas un prognozētais vidējais darījumu skaits mēnesī)”. Izšķirošais kritērijs, ja, tomēr, iepriekšējā teikumā minētajā kritērijā divi vai vairāki Pretendenti ir piedāvājuši vienādu cenu, - līguma slēgšanas tiesības tiek piešķirtas tam pretendentam, kurš ir veicis lielākus nodokļu maksājumus valsts kopbudžetā pēdējā gada, par kuru likumā noteiktajā kārtībā ir iesniegts gada pārskats, laikā.
3. **Lēmuma par Konkursa rezultātiem pieņemšana un paziņošana**
   1. Iepirkuma komisija lēmumus pieņem sēdēs. Iepirkuma komisija ir lemttiesīga, ja tās sēdē piedalās vismaz divas trešdaļas komisijas locekļu, bet ne mazāk kā trīs locekļi.
   2. Iepirkuma komisija lēmumu par Konkursa rezultātiem pieņem ar balsu vairākumu. Ja iepirkuma komisijas locekļu balsis sadalās vienādi, izšķirošā ir komisijas priekšsēdētāja balss. Iepirkuma komisijas loceklis nevar atturēties no lēmuma pieņemšanas
   3. Lēmumu par Konkursa rezultātiem pieņem iepirkuma komisija saskaņā ar nolikuma 20. un 21.punktā noteikto piedāvājumu vērtēšanas kārtību.
   4. Pasūtītājs 5 (piecu) darba dienu laikā pēc lēmuma pieņemšanas vienlaikus informē visus pretendentus par pieņemto lēmumu attiecībā uz iepirkuma līguma slēgšanu.
4. **Lēmums par Konkursa pārtraukšanu** 
   1. Pasūtītāja iepirkumu komisija var jebkurā brīdī pārtraukt Konkursu, ja tam ir objektīvs iemesls.
5. **Iepirkuma līguma noslēgšana**
   1. Iepirkuma komisijas lēmums un paziņojums par iepirkuma procedūras uzvarētāju, ir pamats iepirkuma līgumu sagatavošanai. Līgums tiek slēgts uz pretendenta piedāvājuma pamata atbilstoši līguma projektam, kas pievienots nolikumam kā 4.pielikums.
   2. Ja izraudzītais pretendents atsakās slēgt līgumu ar Pasūtītāju vai neparaksta to 5 (piecu) darba dienu laikā pēc līguma saņemšanas (neparakstīšana šādā gadījumā tiek uzskatīta par atsacīšanos slēgt līgumus), iepirkuma komisija pieņem lēmumu slēgt līgumu ar nākamo pretendentu, kurš iesniedzis nolikumam atbilstošu piedāvājumu (piedāvājumu ar zemāko cenu), vai pārtraukt iepirkuma procedūru, neizvēloties nevienu piedāvājumu. 5 (piecu) darba dienu termiņš pēc pretendenta lūguma var tikt pagarināts, ja izraudzītajam pretendentam nav iespējams ievērot termiņu objektīvu iemeslu dēļ.
   3. Ja tiek pieņemts lēmums slēgt līgumu ar nākamo pretendentu, kurš piedāvājis piedāvājumu ar zemāko cenu, bet tas atsakās slēgt līgumu vai neparaksta to 5 (piecu) darba dienu laikā pēc līguma saņemšanas, Pasūtītājs pieņem lēmumu pārtraukt iepirkuma procedūru, neizvēloties nevienu piedāvājumu.
6. **Iepirkuma komisija.**
   1. **Iepirkuma komisija ir tiesīga:**
      1. pieprasīt no pretendentiem, kas piedalās Konkursā, rakstiskus precizējumus par iesniegtajiem dokumentiem un piedāvājumu, ja tas nepieciešams piedāvājumu vērtēšanai un salīdzināšanai (tajā skaitā iepirkuma komisija ir tiesīga pieprasīt atsevišķu darbu veidu izvērstu kalkulāciju, lai noteiktu, vai šo darbu veidu izmaksās iekļautas visas saprātīgi paredzamās ar konkrēta darba izpildi saistītās izmaksas);
      2. veikt labojumus pretendentu piedāvājumos, ja tajos konstatētas aritmētiskas kļūdas un informēt par kļūdu labojumu. Aritmētisko kļūdu labojumi tiek veikti izejot no fakta, ka piedāvājumā pareizi ir norādīta katras vienības cena;
      3. noteikt termiņu, līdz kuram pretendentam jāsniedz atbilde, ja iepirkuma komisija pieprasa, lai pretendents precizē informāciju par savu piedāvājumu;
      4. pieaicināt iepirkuma komisijas darbā speciālistus vai ekspertus ar padomdevēju tiesībām;
      5. neizskatīt un noraidīt piedāvājumus, ja pretendents nav iesniedzis šim nolikumam atbilstošus pretendenta novērtēšanas dokumentus vai piedāvājuma dokumenti neatbilst šajā nolikumā noteiktajām prasībām;
      6. lemt par Konkursa termiņu pagarināšanu;
      7. normatīvajos aktos paredzētajos gadījumos izbeigt vai pārtraukt Konkursu;
      8. noteikt Konkursa uzvarētāju;
      9. citas tiesības saskaņā ar nolikumu un normatīvajiem aktiem.
   2. **Iepirkuma komisijai ir pienākumi:**
      1. izskatīt un izvērtēt saskaņā ar Konkursa nolikumu iesniegtos pretendentu piedāvājumus;
      2. Sabiedrisko pakalpojumu sniedzēju iepirkumu likumā paredzētajos gadījumos sniegt paskaidrojumus pretendentiem par nolikuma saturu un pieņemtajiem lēmumiem;
      3. citi pienākumi saskaņā ar nolikumu un normatīvajiem aktiem.
7. **Pretendenta tiesības un pienākumi.**
   1. Katram pretendentam Sabiedrisko pakalpojumu sniedzēju iepirkumu likumā paredzētajā kārtībā un termiņā ir tiesības pieprasīt Pasūtītājam un iepirkuma komisijai sniegt paskaidrojumus par Konkursa nolikumu, pieprasīt izsniegt iepirkuma komisijas sēdes protokola, kurā atspoguļoti iepirkuma komisijas pieņemtie lēmumi, kopiju, pārsūdzēt Pasūtītāja un iepirkuma komisijas rīcību vai pieņemto lēmumu, kā arī citas tiesības un pienākumi saskaņā ar Sabiedrisko pakalpojumu sniedzēju iepirkumu likumu un citiem normatīvajiem aktiem.
   2. Katrs pretendents, līdz ar piedāvājuma iesniegšanu, piekrīt visiem Konkursa nolikumā minētajiem nosacījumiem un apņemas ievērot visus Konkursa nolikumā minētos nosacījumus kā pamatu iepirkuma līguma izpildei.
8. **Pielikumi**
   1. 1. pielikums – Tehniskā specifikācija;
   2. 2. pielikums – Pieteikuma forma;
   3. 3. pielikums – Finanšu piedāvājuma forma;
   4. 4. pielikums – Iepirkuma līguma projekts.

**1.pielikums**

atklāta konkursa nolikumam

“Maksājumu pieņemšana Rīgas satiksmes mobilajā lietotnē un tīmekļa vietnē”

identifikācijas Nr. RS/2025/32

**TEHNISKĀ SPECIFIKĀCIJA[[1]](#footnote-1)**

**“Maksājumu pieņemšana Rīgas satiksmes mobilajā lietotnē un tīmekļa vietnē”** **“Payment acceptance on Rīgas satiksme mobile app and website”**

1. Dokumenta mērķis, izmantošanas nosacījumi un mērķa auditorija

Tehniskās specifikācijas mērķis ir definēt prasības *maksājumu pieņemšanai* Pasūtītāja mobilajā lietotnē un tīmekļa vietnē.

Tehniskā specifikācija ir Pasūtītāja izstrādāts dokuments, kas paredzēts, lai iepirkuma procedūras rezultātā noslēgtu līgumu par *maksājumu pieņemšanu Rīgas satiksmes mobilajā lietotnē un tīmekļa vietnē,* kā arī nodrošinātu prasību vienotu izpildi iepirkuma līguma darbības laikā.

1. Termini un saīsinājumi

Lai nodrošinātu vienotu izpratni par dokumentā lietotajiem terminiem un saīsinājumiem, tabulā ir sniegti to skaidrojumi.

|  |  |  |
| --- | --- | --- |
| **Termini** | | |
| ***Nr.p.k.*** | ***Termins*** | ***Definīcija*** |
|  | Autostāvvieta | Rīgas valstspilsētas pašvaldības maksas autostāvvieta. |
|  | Avārija | Problēma, kas izraisa pilnīgu Sistēmas apstāšanos un / vai funkciju nepieejamību. |
|  | Biļete | Abonementa biļete ir pasažiera (nepersonalizēts vai personalizēts) braukšanas tiesības apliecinošs dokuments, kas ielādēts datu nesējā (elektroniskajā kartē, mobilajā lietotnē vai citā pārvadātāja noteiktajā datu nesējā), kas satur informāciju par biļetes veidu vai biļetes veidiem, ko pasažieris iegādājas priekšapmaksas veidā. |
|  | Izpildītājs | Šī iepirkuma uzvarētājs. |
|  | Konsultācija | Situācija, kad Pasūtītājam ir nepieciešams saņemt atbalstu noteiktu jautājumu risināšanai vai iegūt papildu informāciju par Pakalpojumu, t.sk. apmācības. |
|  | Mobilā lietotne | Pasūtītāja mobilā lietotne “Rīgas satiksmes koda biļete”. |
|  | Novēršanas laiks | Laika periods no reakcijas laika atbildes saņemšanas un apstiprināšanas brīža, līdz brīdim, kad pakalpojumu sniedzējs ir nodrošinājis risinājumu, pēc kura vairs nav iespējams atkārtot pieteikto problēmu. |
|  | Pakalpojums | Maksājumu pieņemšana Pasūtītāja Mobilajā lietotnē un Tīmekļa vietnē. |
|  | Pasūtītājs | Rīgas pašvaldības SIA “Rīgas satiksme”. |
|  | Pēcapmaksas paziņojums | Rēķins par automašīnas novietošanu autostāvvietā, neveicot priekšapmaksu vai veicot daļēju priekšapmaksu. |
|  | Reakcijas laiks | Laika periods no pieteikuma saņemšanas brīža, kad ir sniegta vai reģistrēta pilna apjoma pieteikuma informācija, līdz brīdim, kad tiek iesniegta reakcijas laika atbilde, kurā iekļauj vismaz šādu informāciju: izskaidrots problēmas cēlonis (ja tas ir zināms), izskaidrots veids, kā tiks novērsta un atrisināta problēma, vai sniegta informācija, pagaidu risinājuma ieviešanas un/vai novēršanas laiks un/vai plāns, nepieciešamās un/vai veicamās darbības, kas palīdzētu problēmu lokalizēt vai minimizēt tās ietekmi. |
|  | Tīmekļa vietne | Pasūtītāja jauna oficiālā tīmekļa vietne. |
| **Saīsinājumi** | | |
| ***Nr.p.k.*** | ***Saīsinājums*** | ***Pilnais nosaukums un skaidrojums, ja nepieciešams*** |
|  | API | API jeb *Application Programming Interface* ir piekļuves programmsaskarnes komunikācijas nodrošināšanai ar maksājumu servisu un atskaišu izgūšanai. |

1. Pakalpojuma vispārējs apraksts
   1. Esošās situācijas apraksts

Mobilā lietotne ir ieviesta 2021. gadā. Tā nodrošina Rīgas sabiedriskā transporta pasažieriem iespēju tiešsaistē iegādāties biļetes, samaksājot par pirkumu ar bankas karti, internetbanku vai Apple Pay; reģistrēt braucienu, iekāpjot sabiedriskajā transportlīdzeklī un noskenējot kvadrātkodu vai ievadot to manuāli; uzrādīt reģistrēto biļeti kontrolei; apskatīt darījumu un braucienu vēsturi; apskatīt maršrutu kustību sarakstus, reāllaika datus pieturvietā un kartē; plānot savu maršrutu un sekot braucienam pēc iekāpšanas sabiedriskajā transportlīdzeklī.

Mobilā lietotne pieejama lejupielādei Android versijā elektroniskajā veikalā Google Play: [Rīgas satiksmes koda biļete — Lietotnes pakalpojumā Google Play](https://play.google.com/store/apps/details?id=com.flutter.rspassenger&hl=lv&gl=US), un iOS versijā – elektroniskajā veikalā App Store: [Rīgas satiksmes koda biļete on the App Store (apple.com)](https://apps.apple.com/us/app/r%C4%ABgas-satiksmes-koda-bi%C4%BCete/id1584070455).

Pašlaik vidējais mēneša apgrozījums Mobilajā lietotnē ir 450’000,00 EUR, bet darījumu skaits – 148’000. Visbiežākā darījuma summa ir 1,50 EUR un šādu darījumu skaits mēnesī pārsniedz 95%. Dārgākais produkts ir mēnešbiļete 30,00 EUR vērtībā, šādu darījumu mēnesī ir ap 3%. Pērkot biļetes, 82% lietotāju izvēlas veikt maksājumus ar bankas karti (t.sk. Apple Pay), bet pārējie 18% izmanto internetbankas.

Nākamais Mobilās lietotnes attīstības posms paredz ieviest jaunu sadaļu “Autostāvvietas”, kurā lietotājs varēs apmaksāt autostāvvietu lietošanu priekšapmaksas veidā, kā arī nākotnē – pēcapmaksas veidā.

Līdz ar autostāvvietu sadaļas ieviešanu Mobilajā lietotnē, plānots, ka vidējais mēneša apgrozījums varētu sasniegt 790’000,00 EUR, bet vidējais darījumu skaits – 265’000. Vismazākā viena darījuma summa būs 0,30 EUR, bet vislielākā – 141,00 EUR.

Tīmekļa vietne izstrādāta 2024. gadā un to plānots publicēt, t.i. ieviest produkcijā, 2025. gada rudenī. Tīmekļa vietne informē apmeklētājus par Pasūtītāja sniegtajiem pakalpojumiem un izmaiņām tajos, Pasūtītāja stratēģiskajiem mērķiem, vērtībām, rādītājiem, t.sk. finanšu un to izpildi, organizatorisko struktūru, personāla atlases un atalgojuma politiku, vakancēm, iepirkumiem u.c. aktualitātēm, kā arī nodrošina iespēju apskatīt maršrutu kustības sarakstus, reāllaika datus pieturvietā un kartē, un plānot savu maršrutu. Tīmekļa vietnes mērķauditorija ir Pasūtītāja klienti, Rīgas viesi un tūristi, kā arī Pasūtītāja sadarbības partneri.

Paralēli Tīmekļa vietnes izstrādei veikta tās neatkarīgās komponentes – Pasūtītāja e-pakalpojumu vietnes jeb privātā kabineta mana.rigassatiksme.lv izstrāde un ieviešana, kurā lietotājs var pieteikties iedzīvotāja atļaujas saņemšanai, lai lietotu autostāvvietu, un apmaksāt to. Nākamie privātā kabineta attīstības posmi paredz iespēju iegādāties mēneša abonementu; veikt autostāvvietas lietošanas apmaksu pēcapmaksas veidā; kā arī nākotnē – pirkt biļetes, apmaksāt e-talonu piegādes izmaksas vai norēķināties par cita veida pakalpojumu attiecībā uz RP SIA "Rīgas satiksme" nodrošinātiem pakalpojumiem.

Līdz ar privātā kabineta attīstību plānots, ka vidējais mēneša apgrozījums Tīmekļa vietnē varētu sastādīt 110’000,00 EUR, bet vidējais darījumu skaits – 2’800. Vismazākā viena darījuma summa būs 6,00 EUR, bet vislielākā – 250,00 EUR.

* 1. Pakalpojuma apraksts

Pakalpojuma ietvaros jānodrošina bezskaidras naudas tiešsaistes maksājumu (ne elektroniskās naudas) pieņemšana Mobilajā lietotnē un Tīmekļa vietnē, izmantojot bankas karti, Latvijas lielāko banku internetbankas, kā arī Apple Pay un Google Pay e-maku.

* 1. Pakalpojuma saturs

Pakalpojums ietver tehniskā atbalsta sniegšanu Pasūtītājam maksājumu servisa ieviešanas gaitā, Pakalpojuma testa vides nodrošināšanu darbības atkļūdošanai, tehniskā atbalsta sniegšanu maksājumu servisa lietošanas laikā, kā arī Izpildītāja un Pasūtītāja savstarpējo norēķinu administrēšanu.

Maksājumu pieņemšanas pakalpojuma ieviešanu Mobilajā lietotnē un Tīmekļa vietnē Pasūtītājs veic pats vai iesaistot sadarbības partnerus citu līgumu ietvaros.

* 1. Pakalpojuma izpildes termiņi

Pakalpojums jānodrošina 3 gadu laikā no līguma parakstīšanas dienas.

1. Funkcionālās prasības

|  |  |  |
| --- | --- | --- |
| **Prasības ID** | **Apraksts** | **Izpildes kritēriji** |
| FP-1 | Pieņemot maksājumus, nodrošināt to sadalījumu divās plūsmās | * Maksājumi par biļetēm ir nodalīti no maksājumiem par autostāvvietām un nauda tiek ieskaitīta dažādos Pasūtītāja bankas kontos. * Katram Pasūtītāja bankas kontam piesaistīts savs tirgotāja identifikators (jeb merchantID). |
| FP-2 | Nodrošināt maksājumu pieņemšanu Mobilās lietotnes sadaļā “Biļetes” | Pērkot biļeti Mobilajā lietotnē, lietotājs var izvēlēties šādus maksājumu veidus:   * 1. ar bankas karti (vismaz Visa un Mastercard);   2. izmantojot vismaz šādas internetbankas: Swedbanka, Citadele, SEB banka, Luminor;   3. izmantojot e-maku Apple Pay un Google Pay. |
| FP-3 | Nodrošināt maksājumu pieņemšanu Mobilās lietotnes sadaļā “Autostāvvietas” | * Veicot priekšapmaksu par autostāvvietas lietošanu, lietotājs var izvēlēties šādus maksājumu veidus:   1. ar bankas karti (vismaz Visa un Mastercard);   2. izmantojot e-maku Apple Pay un Google Pay. * Veicot priekšapmaksu par autostāvvietas lietošanu, ir iespēja:   1. rezervēt naudu kontā un noņemt faktiski patērēto summu 3 dienu laikā no rezervācijas brīža vai noņemt naudu un atmaksāt starpību starp noņemto summu un faktiski patērēto summu, nepiemērojot atmaksai komisiju;   2. noņemt naudu uzreiz bez rezervācijas. * Var rezervēt naudas summu no 0,30 EUR līdz 500,00 EUR. |
| FP-4 | Nodrošināt maksājumu pieņemšanu Tīmekļa vietnē | * Veicot pēcapmaksas paziņojumu vai iedzīvotāja atļaujas apmaksu Tīmekļa vietnē, lietotājs var izvēlēties šādus maksājumu veidus:   1. ar bankas karti (vismaz Visa un Mastercard);   2. izmantojot vismaz šādas internetbankas: Swedbanka, Citadele, SEB banka, Luminor;   3. izmantojot e-maku Apple Pay un Google Pay. |
| FP-5 | Nodrošināt iespēju paplašināt apmaksai pieejamo pakalpojumu klāstu un / vai palielināt tirdzniecības punktu skaitu. | * Līguma darbības laikā nepieciešamības gadījumā Pasūtītājs var ieviest Mobilajā lietotnē vai Tīmekļa vietnē citus maksas pakalpojumus un pieslēgt tiem Izpildītāja nodrošināto maksājumu servisu. * Līguma darbības laikā nepieciešamības gadījumā Pasūtītājs var ieviest jaunu tirdzniecības punktu un pieslēgt tam Izpildītāja nodrošināto maksājuma servisu. |
| FP-6 | Nodrošināt iespēju iekļaut maksājuma detaļās Pasūtītāja noteikto darījuma identifikatoru | * Maksājuma detaļās iekļauts Pasūtītāja darījuma identifikators. * Maksājuma detaļas tiek atspoguļotas maksājumu atskaitē, ko Izpildītājs nodrošina Pasūtītājam, un lietotāja (klienta) bankas konta izrakstā. |
| FP-7 | Nodrošināt iespēju izgūt maksājumu atskaiti automatizētā veidā | * Var automatizētā veidā, izmantojot API, pieprasīt un saņemt maksājumu atskaiti par norādīto periodu. * Maksājumu atskaite satur vismaz šādus datus:   1. darījuma identifikators;   2. maksājuma veikšanas laika zīmogs pēc Latvijas laika UTC formātā;   3. Pasūtītāja darījuma identifikators;   4. tirdzniecības punkts: Mobilā lietotne “Biļetes”, Mobilā lietotne “Autostāvvietas”, Tīmekļa vietne “Autostāvvietas” u.c., ja līguma darbības laikā Pasūtītājs ieviesīs Tīmekļa vietnē citus maksas pakalpojumus un pieslēgs tiem Izpildītāja nodrošināto maksājumu servisu;   5. maksājuma metode;   6. bankas kartes pirmie 6 un pēdējie 4 cipari (attiecināms tikai uz darījumiem ar bankas kartēm) vai bankas konta numurs (attiecināms tikai uz darījumiem ar internetbankām);   7. darījuma summa, EUR;   8. komisijas summa, EUR;   9. darījuma statuss. |

1. Nefunkcionālās prasības

|  |  |  |
| --- | --- | --- |
| **Prasības ID** | **Apraksts** | **Izpildes kritēriji** |
| NP-1 | Nodrošināt maksājumu servisa pieejamību lietotājiem vismaz latviešu un angļu valodā. | Maksājumu servisa lietotāja saskarne pieejama vismaz latviešu un angļu valodā. |
| NP-2 | Nodrošināt maksājumu servisa lietotāja saskarnes atbilstību digitālās vides piekļūstamības prasībām (WCAG 2.1 AA). | * Maksājumu servisa lietotāja saskarnei jāatbilst standartā LVS EN 301549 "IKT produktu un pakalpojumu piekļūstamības prasības" minētajām prasībām. * Izpildītājs ir veicis maksājumu servisa lietotāja saskarnes pārbaudi par atbilstību digitālās vides piekļūstamības AA līmeņa prasībām. * Izpildītājs ir iesniedzis Pasūtītājam apliecinājumu par atbilstību piekļūstamības prasībām (WCAG 2.1 AA). |
| NP-3 | Nodrošināt maksājumu servisa atbilstību Payment Card Industry Data Security Standard (PCI DSS v4.0) prasībām. | Izpildītājs apliecina un pēc Pasūtītāja pieprasījuma līguma darbības laikā var pierādīt maksājumu servisa atbilstību Payment Card Industry Data Security Standard (PCI DSS v4.0) prasībām. |
| NP-4 | Maksājumu serviss atbalsta un izmanto 3D secure pārbaudes bankas karšu maksājumiem. | Izpildītājs apliecina un pēc Pasūtītāja pieprasījuma līguma darbības laikā var pierādīt 3D secure pārbaužu izmantošanu bankas karšu maksājumos. |
| NP-5 | Nodrošināt Pasūtītājam pieeju maksājumu servisa tehniskajai dokumentācijai, kas nepieciešama maksājumu servisa integrācijai Mobilajā lietotnē un Tīmekļa vietnē. | * Pasūtītājam elektroniskā veidā pieejama maksājumu servisa tehniskā dokumentācija. * Maksājumu servisa tehniskā dokumentācija satur visu nepieciešamo informāciju, lai Pasūtītājs varētu integrēt maksājumu servisu Mobilajā lietotnē un Tīmekļa vietnē. * Maksājumu servisa tehniskā dokumentācija līguma darbības laikā tiek pārskatīta un atjaunota, ja maksājumu servisa darbībā tiek ieviestas izmaiņas. |
| NP-6 | Nodrošināt maksājumu servisa produkcijas vides pieejamību ne zemāku par 99,5% kalendāra mēnesī, izņemot plānotās un ar Pasūtītāju saskaņotās dīkstāves. | Maksājumu serviss ir pieejams lietotājiem Mobilajā lietotnē un Tīmekļa vietnē ne mazāk kā 99,5% kalendāra mēneša laikā. |
| NP-7 | Nodrošināt, ka darījumu skaits, kas rezultējas ar kļūdu maksājumu servisa darbības traucējumu dēļ, nepārsniedz 3% no kopējā darījumu skaita kalendāra mēnesī. | Darījumu skaits, kas rezultējas ar kļūdu maksājumu servisa darbības traucējumu dēļ, nepārsniedz 3% no kopējā darījumu skaita kalendāra mēneša laikā. |
| NP-8 | Nodrošināt tehniskā atbalsta sniegšanu saistībā ar maksājumu servisa integrāciju Mobilajā lietotnē un Tīmekļa vietnē un tā lietošanas laikā. | * Sniegt Pasūtītājam konsultācijas par maksājumu servisa integrāciju Mobilajā lietotnē un Tīmekļa vietnē e-pastā un nepieciešamības gadījumā telefoniski vismaz šādā laikā: darba dienās no plkst. 08:00 līdz 16:00. * Izskatīt Pasūtītāja ar maksājumu servisa lietošanu saistītos pieteikumus 1 (vienas) darba dienas laikā, bet avārijas gadījumā reaģēt un novērst avāriju nekavējoties – ne vēlāk kā 4 (četru) stundu laikā. |
| NP-9 | Nodrošināt Pasūtītājam piekļuvi maksājumu servisa testa videi maksājumu servisa integrācijas gaitā un līdz līguma darbības beigām. | * Pasūtītājam ir iesniegta visa nepieciešamā informācija un piekļuves tiesības, lai varētu pieslēgties maksājumu servisa testa videi. * Pasūtītājs var notestēt maksājumus, vismaz izmantojot bankas karti. |
| NP-10 | Nodrošināt Pasūtītājam piekļuvi maksājumu servisa produkcijas videi, tiklīdz ir noslēgušies maksājumu testi testa vidē. | * Pasūtītājam ir iesniegta visa nepieciešamā informācija un piekļuves tiesības, lai varētu pieslēgties maksājumu servisa produkcijas videi. * Pasūtītājam ir pieejamas un darbojas visas līgumā noteiktās maksājumu metodes. |
| NP-11 | Izpildītājs savlaicīgi informē Pasūtītāju par maksājumu servisa darbības traucējumiem un izmaiņām tā darbībā. | * Izpildītājs nekavējoties – ne vēlāk kā 2 (divu) stundu laikā, e-pastā informē Pasūtītāju par konstatētam problēmām maksājumu servisa darbībā. * Tiklīdz konstatētās problēmas ir novērstas – ne vēlāk kā 2 (divu) stundu laikā, Izpildītājs e-pastā informē Pasūtītāju par problēmu novēršanu, norādot laika periodu, kad maksājumu serviss nebija pieejams vai darbojās ar traucējumiem. * Izpildītājs savlaicīgi – nē mazāk kā 2 (divas) darba dienas pirms izmaiņu ieviešanas, informē Pasūtītāju par plānoto izmaiņu būtību un to ietekmi uz maksājumu servisa darbību, kā arī par darbības traucējumiem izmaiņu ieviešanas gaitā, ja tādi var rasties. |
| NP-12 | Izpildītājs ir atbildīgs par Pasūtītāja un Izpildītāja savstarpēju norēķinu administrēšanu Pakalpojuma ietvaros. | Izpildītājs līguma darbības laikā nodrošina darījumu uzskaiti, komisijas aprēķinu un ieturēšanu no Pasūtītāja bankas konta vai citu norēķinu kārtību, ja ieturēšana nav iespējama, saskaņā ar līgumā noteikto kārtību. |

**2. pielikums**

atklāta konkursa nolikumam

“Maksājumu pieņemšana Rīgas satiksmes mobilajā lietotnē un tīmekļa vietnē”

identifikācijas Nr. RS/2025/32

**PIETEIKUMA FORMA**

*(uz pretendenta veidlapas)*

**Pieteikums**

**par piedalīšanos atklātā konkursā**

**“Video sistēmas “Maksājumu pieņemšana Rīgas satiksmes mobilajā lietotnē un tīmekļa vietnē”**

identifikācijas Nr. RS/2025/32

1. **IESNIEDZA**

|  |  |
| --- | --- |
| **Uzņēmuma pilns nosaukums** |  |
| **Uzņēmuma reģistrācijas numurs un datums** |  |
| **Juridiskā adrese** |  |
| **Faktiskā adrese** |  |
| **Bankas rekvizīti** |  |

1. **KONTAKTPERSONA**

|  |  |
| --- | --- |
| **Vārds, uzvārds** |  |
| **Tālr.** |  |
| **E-pasta adrese** |  |

1. **PIETEIKUMS**

Iepazinušies ar atklāta konkursa nolikumu un tā pielikumiem, mēs atbilstoši nolikuma prasībām iesniedzam piedāvājumu un apliecinām savu atbilstību atklāta konkursa nolikuma prasībām.

Iesniedzot piedāvājumu, mēs apliecinām, ka esam iepazinušies ar atklāta konkursa dokumentos noteiktajām prasībām, sapratuši tās un pilnībā piekrituši visiem noteikumiem, kā arī garantējam sniegto ziņu un dokumentu patiesumu un precizitāti. Apņemamies līguma piešķiršanas gadījumā pildīt visus atklāta konkursa nolikumam pievienotā līguma projektā noteiktos nosacījumus.

Ar šo mēs apstiprinām, ka mūsu piedāvājums ir spēkā **120 dienas**, skaitot no datuma, kas atklāta konkursa nolikumā ir noteikts kā piedāvājumu iesniegšanas pēdējais termiņš.

Ar šo apliecinām, ka visa dokumentācija, kas iesniegta kopā ar šo pieteikumu, ir patiesa un var tikt pārbaudīta attiecīgās institūcijās, bankās un pie uzņēmuma klientiem.

Pretendenta vai visu piegādātāju apvienības dalībnieku (gadījumā, ja pretendents ir personu apvienība) vai pretendenta piesaistītā apakšuzņēmēja atbilstība mazā vai vidējā uzņēmuma definīcijai atbilstoši Eiropas Komisijas 2014.gada regulas Nr.651/2014 1.pielikuma 2.pantam:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(Jānorāda uzņēmuma nosaukums un vārds “atbilst” vai “neatbilst”.*

*Piemēram: Pretendents SIA “xxx” – atbilst. Pretendenta dalībnieks SIA “xxx” – neatbilst.)*

Informējam, ka uzņēmuma patiesais labuma guvējs ir - [[2]](#footnote-2)\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Informējam, ka persona, kurai pretendentā ir izšķirošā ietekme uz līdzdalības pamata normatīvo aktu par koncerniem izpratnē, ir \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ [[3]](#footnote-3)

Apliecinām, ka pretendenta pārstāvētā uzņēmumā īpašumtiesības vairāk nekā 50% apmērā tieši vai netieši nepieder:

- juridiskajai personai, vienībai vai struktūrai, kura reģistrēta Krievijas Federācijā;

- fiziskajai personai Krievijas pilsonim, vai fiziskās personas dubultpilsonības gadījumā viena no pilsonībām ir Krievijas Federācijas pilsonība;

- fiziskajai personai, kas dzīvo Krievijas Federācijā.

Kā arī apliecinām, ka plānotais darījums ar Pasūtītāju nenotiek iepriekš minēto personu vārdā vai vadībā. [[4]](#footnote-4)

Paraksta pretendenta pārstāvis ar pārstāvniecības tiesībām vai tā pilnvarotā persona:

|  |  |
| --- | --- |
| Vārds, uzvārds |  |
| Amats |  |
| Paraksts |  |
| Datums |  |

**3. pielikums**

atklātā konkursa nolikumam

“Maksājumu pieņemšana Rīgas satiksmes mobilajā lietotnē un tīmekļa vietnē”

identifikācijas Nr. RS/2025/32

**FINANŠU PIEDĀVĀJUMA FORMA**

**Pievienots atsevišķā excel failā ar nosaukumu “*3.pielikums\_Finanšu piedāvājumā veidne*”**

**4. pielikums**

atklātā konkursa nolikumam

“Maksājumu pieņemšana Rīgas satiksmes mobilajā lietotnē un tīmekļa vietnē”

identifikācijas Nr. RS/2025/32

**Līguma projekts**

**LĪGUMS Nr.**

Maksājumu pieņemšana Rīgas satiksmes mobilajā lietotnē un tīmekļa vietnē

Rīgā, *datums skatāms laika zīmogā*

**Rīgas pašvaldības sabiedrība ar ierobežotu atbildību „Rīgas satiksme”**, vien.reģ.Nr.40003619950, turpmāk – Pasūtītājs, tās \_\_\_\_\_\_\_\_\_\_ personā, kura rīkojas saskaņā ar valdes lēmumu, no vienas puses,

un

**„\_\_\_\_\_\_\_”**, vien.reģ.Nr., tās \_\_\_\_\_\_\_\_\_\_ personā, kurš rīkojas saskaņā ar \_\_\_\_\_\_\_\_, turpmāk – Izpildītājs, no otras puses, katrs atsevišķi un abi kopā, turpmāk – Puse/Puses, pamatojoties uz Pasūtītāja rīkotā atklātā konkursa “Maksājumu pieņemšana Rīgas satiksmes mobilajā lietotnē un tīmekļa vietnē” (identifikācijas Nr. RS/2025/32) (turpmāk – konkurss) rezultātiem, noslēdz šādu līgumu, turpmāk – Līgums.

1. **Līguma priekšmets**
   1. Pasūtītājs uzdod un Izpildītājs apņemas par atlīdzību nodrošināt maksājumu pieņemšanas pakalpojumu Rīgas satiksmes mobilajā lietotnē (turpmāk – Mobilā lietotne) un tīmekļa vietnē (turpmāk – Tīmekļa vietne, bet viss kopā – Pakalpojums), atbilstoši Tehniskajai specifikācijai (Līguma 1.pielikums), Finanšu piedāvājumam (Līguma 2.pielikums) un Izpildītāja Pakalpojuma noteikumi (Līguma 3. pielikums).
2. **Līguma cena un norēķinu kārtība**
   1. Līguma kopējā darījuma summa ir **EUR \_\_\_\_\_\_\_\_\_,\_\_\_\_\_\_** (\_\_\_\_\_\_\_\_euro un \_\_\_\_\_\_ centi), neieskaitot pievienotās vērtības nodokli (turpmāk - PVN).
   2. PVN likme tiks piemērota saskaņā ar spēkā esošo Pievienotās vērtības nodokļa likumu.
   3. Līgumā ietvertā Pakalpojuma cena tiek noteikta saskaņā ar Līguma 2.pielikumu un norēķini tiks veikti atbilstoši faktiskajam Pakalpojuma apjomam.
   4. Izpildītājs Līguma darbības laikā nodrošina darījumu uzskaiti, komisijas aprēķinu un ieturēšanu no Pasūtītāja bankas konta vai citu norēķinu kārtību, ja ieturēšana nav iespējama, saskaņā ar līgumā noteikto kārtību.
   5. Ja 2.4.punktā minētā komisijas ieturēšana no Pasūtītāja bankas konta nav iespējama (*pirms Līguma noslēgšanas puses vienojas par attiecīgo variantu, kas tiks ietverts Līgumā*), samaksa par Pakalpojumu tiek veikta reizi mēnesī atbilstoši faktiski sniegtajam Pakalpojuma apjomam iepriekšējā kalendāra mēnesī pēc rēķina saņemšanas, kas izrakstīts pamatojoties uz Pasūtītājam iesniegtajām darījumu atskaitēm par šo pašu norēķinu periodu, pārskaitot attiecīgo summu uz Izpildītāja rēķinā norādīto bankas kontu. Izpildītājs rēķinu nosūta uz Pasūtītāja e-pastu: [rekini@rigassatiksme.lv](mailto:rekini@rigassatiksme.lv) un Pasūtītājs to apmaksā 20 (divdesmit) dienu laikā no attiecīgā rēķina saņemšanas dienas.
   6. Visus ar Līgumu noteiktos maksājumus Pasūtītājs samaksā Izpildītājam, veicot pārskaitījumu uz Izpildītāja norēķinu kontu. Par savlaicīgu apmaksas veikšanu tiek uzskatīta naudas saņemšana Izpildītāja norēķinu kontā.
   7. Rēķinos Izpildītājam jānorāda Pasūtītāja Līgumam piešķirtais numurs.
   8. Pasūtītājs neatbild par maksājuma nokavējumu, kas radies kredītiestāžu iekšējo darījumu rezultātā, ja maksājumi kredītiestādē iemaksāti savlaicīgi.
   9. Pasūtītājam nav pienākums Pakalpojuma saņemšanas laikā nodrošināt darījumu skaita apjomu, kas minēts Līguma 2.pielikumā. Darījumu skaits ir provizorisks un tas var mainīties.
   10. Cenas, kuras Izpildītājs ir norādījis finanšu piedāvājumā ir nemainīgas visā Līguma darbības laikā.
   11. Līguma finanšu piedāvājumā noteiktās cenas var tikt mainītas (palielinātas vai samazinātas) vienu reizi gadā, sākot ar otro gadu pēc līguma noslēgšanas, ja rodas objektīvi apstākļi, kas būtiski ietekmē izmaksas, piemēram, izmaiņas starpbanku komisijas maksās, valūtas kursa svārstības vai izmaiņas regulējošajos normatīvos aktos, kas ietekmē Mastercard un Visa pakalpojumus.
   12. Izmaiņas Finanšu piedāvājumā norādītajās cenās, pamatojoties uz Līguma 2.11. punktu, tiek veiktas, Pusēm par to rakstiskā veidā noslēdzot papildus vienošanos pie Līguma.
   13. Ja Izpildītājs vēlas ierosināt cenu indeksāciju, pamatojoties uz Līguma 2.11. punktu, tas iesniedz Pasūtītājam rakstisku lūgumu, pievienojot atbilstošu ierosināto cenu indeksāciju pamatojošus pierādījumus.
3. **Pakalpojuma veikšana, pieņemšana un izmaiņu kārtība**
   1. Pakalpojuma ietvaros Izpildītājs Pasūtītāja noteiktajos termiņos sniedz tehnisko atbalstu Pasūtītājam Pakalpojuma ieviešanas gaitā, Pakalpojuma testa vides nodrošināšanu darbības atkļūdošanai, tehniskā atbalsta sniegšanu maksājumu servisa lietošanas laikā, kā arī Izpildītāja un Pasūtītāja savstarpējo norēķinu administrēšanu.
   2. Pakalpojuma ieviešanu Mobilajā lietotnē un Tīmekļa vietnē Pasūtītājs veic pats vai iesaistot sadarbības partnerus citu līgumu ietvaros.
   3. Izpildītājs uzsāk Pakalpojuma sniegšanu ar brīdi, kad Pasūtītājs ir ieviesis Pakalpojumu Mobilajā lietotnē un / vai Tīmekļa vietnē.
   4. Izpildītājs visā Līguma darbības laikā nodrošina Pakalpojuma darbību saskaņā ar Tehniskajā specifikācijā noteikto. Ja Pakalpojuma traucējumus konstatē Pasūtītājs rīkojas saskaņā ar Tehniskajā specifikācijā noteikto.
   5. Izpildītājs neatbild par traucējumiem Pakalpojuma darbībā, ja bojājumi vai traucējumi ir radušies Pasūtītāja infrastruktūrā vai datu pārraides tīklā.
   6. Izpildītājs saskaņā ar Tehnisko specifikāciju nodrošina atskaites izgūšanu par sniegto Pakalpojumu. Atskaitēs norāda informāciju par pārskaitītajiem maksājumiem atbilstoši Tehniskajai specifikācijai. Līguma darbības laikā atskaites forma, sagatavojamie atskaites dati vai saņemšanas laiks var tikt precizēti.
   7. Ja Pasūtītāja datu uzskaite maksājumiem atšķiras no Izpildītāja atskaitēs norādītajiem datiem, Pasūtītājs to paziņo Izpildītājam un sadarbībā ar Izpildītāju veic datu salīdzināšanu un pārbaudi. Šādā gadījumā Izpildītājam ir pienākums sadarboties ar Pasūtītāju datu salīdzināšanai un pārbaudei, tajā skaitā sniedzot nepieciešamo informāciju.
   8. Attiecībā uz gadījumiem, kas nav atrunāti Līgumā var tikt piemēroti Izpildītāja noteikumi par Pakalpojuma nodrošināšanu, kas pievienoti Līguma \_\_\_.pielikumā. Ja Izpildītāja noteikumi nonāk pretrunā ar Līguma noteikumiem, piemērojami ir Līguma noteikumi. Izpildītāja noteikumi nevar radīt Pasūtītājam papildu izmaksas.
   9. Par plānotu Pakalpojuma darbības pārtraukumu Izpildītājam ir pienākums savlaicīgi informēt Pasūtītāju atbilstoši Tehniskajā specifikācijā noteiktajiem termiņiem. Ja plānotais Pakalpojuma darbības pārtraukums pārsniedz 2 (divas) dienas, Izpildītājam ir pienākums savstarpēji saskaņot pārtraukuma ilgumu. Šādā gadījumā Pasūtītājs nepiemēro Līguma 5.3.punktā noteikto līgumsodu un neiestājas Līguma 8.2.2.punktā noteiktie nosacījumi.
4. **Līguma termiņš**
   1. Līgums stājas spēkā tā abpusējas parakstīšanas dienā un ir spēkā līdz Pušu saistību pilnīgai izpildei. Ja Līgums ir parakstīts ar drošu elektronisko parakstu un tam ir laika zīmogs, Līguma parakstīšanas laiks ir Pušu pēdējā laika zīmoga pievienošanas datums un laiks.
   2. Pasūtītājs pasūta Pakalpojumu līdz brīdim, kad ir pagājuši **36 (trīsdesmit seši) mēneši** no Līguma spēkā stāšanās dienas vai Līguma kopējā summa ir sasniegusi Līguma 2.1. punktā minēto kopējo darījuma summu (atkarībā no tā, kurš no nosacījumiem iestājas pirmais).
   3. Ja iestājies Līguma 4.1.punktā minētais termiņš, bet samaksa par Līguma ietvaros veikto Pakalpojumu vēl nav sasniegusi Līguma 2.1.punktā norādīto Līgumcena, Puses var vienoties, veicot rakstiskus Līguma grozījumus, par Līguma termiņa pagarināšanu līdz samaksa par Līguma ietvaros piegādātajām Precēm sasniegs Līguma 2.1.punktā norādīto Līgumcenu, bet ne ilgāk par 6 (sešiem) mēnešiem.
5. **Strīdu risināšana un atbildība**
   1. Par Līguma paredzētās norēķinu kārtības neievērošanu Izpildītājam ir tiesības aprēķināt Pasūtītajam līgumsodu 0,1% apmērā no neapmaksātā rēķina summas par katru nokavēto dienu, bet ne vairāk kā 10% no kavēto maksājumu summas.
   2. Gadījumā, ja Izpildītājs neievēro Līgumā noteikto termiņu attiecībā uz tehniskā atbalsta sniegšanu saistībā ar maksājumu servisa integrāciju Mobilajā lietotnē un / vai Tīmekļa vietnē un tā lietošanas laikā, tad Pasūtītājs var pieprasīt Izpildītājam līgumsodu EUR 100,00 (viens simts *euro*) par katru nokavēto dienu, bet ne vairāk kā 10% (desmit procenti) no Līguma kopējās summas.
   3. Gadījumā, ja Izpildītājs neievēro Līgumā noteikto termiņu attiecībā uz savlaicīgu Pasūtītāja informēšanu par maksājumu servisa darbības traucējumiem un izmaiņām tā darbībā un/vai savlaicīgu darbības traucējumu novēršanu, tad Pasūtītājam ir tiesības pieprasīt Izpildītājam līgumsodu EUR 100,00 (viens simts *euro*) par katru nokavēto stundu, bet gadījumā, ja avārijas rezultātā netiek veikts Pakalpojums un tā darbība ir apstājusies, Pasūtītājs var pieprasīt Izpildītājam līgumsodu EUR 1000,00 (viens tūkstotis euro) par katru nokavēto stundu. Ja gada laikā šādu gadījumu skaits ir vairāk kā 5, Pasūtītājam ir tiesības vienpusēji izbeigt Līgumu un piemērot līgumsodu 20 000 EUR.
   4. Gadījumā, ja Izpildītājs neievēro Līgumā noteikto procentu (%) atbilstību attiecībā uz maksājumu servisa produkcijas vides pieejamības nodrošināšanu, tad Pasūtītājs var pieprasīt Izpildītājam līgumsodu EUR 1000,00 (viens tūkstotis euro) par katru konstatēto gadījumu, bet ne vairāk kā 10% (desmit procenti) no Līguma kopējās summas.
   5. Gadījumā, ja Izpildītājs neievēro Līgumā noteikto procentu (%) atbilstību attiecībā uz darījumu skaitu, kas rezultējas ar kļūdu maksājumu servisa darbības traucējumu dēļ, tad Pasūtītājs var pieprasīt Izpildītājam līgumsodu EUR 1000,00 (viens tūkstotis euro) par katru konstatēto gadījumu, bet ne vairāk kā 10% (desmit procenti) no Līguma kopējās summas.
   6. Gadījumā, ja tiek konstatēts, ka Izpildītājs nav saskaņojis jauna apakšuzņēmēja piesaistīšanu, kas nav minēti atklātam konkursam iesniegtajā Izpildītāja piedāvājumā, Līguma izpildē, Pasūtītājam ir tiesības aprēķināt Izpildītājam līgumsodu 500,00 (pieci simti *euro un 00 centi*) par katru gadījumu un liegt Izpildītājam attiecīgā apakšuzņēmēja pakalpojumu izmantošanu līdz brīdim, kad tas ir rakstiski saskaņots ar Pasūtītāju.
   7. Gadījumā, ja Izpildītājs ir nokavējis kādu no citiem Līgumā vai Tehniskajā specifikācijā minēto saistību izpildes termiņiem, Pasūtītājam ir tiesības aprēķināt un piemērot Izpildītājam līgumsodu 100 EUR apmērā par katru gadījumu..
   8. Izpildītājs neatbild par Pakalpojuma darbības pārtraukumu, kas radies Pasūtītāja infrastruktūras vai datu pārraides tīkla traucējumu vai bojājumu dēļ, kā arī gadījumos, kad Pakalpojuma darbības pārtraukums ir iepriekš saskaņots ar Pasūtītāju, vai pārtraukums ir iestājies no Pusēm neatkarīgu apstākļu dēļ, kurus Puses nevarēja ne paredzēt, ne novērst.
   9. Puses ir savstarpēji atbildīgas par otrai Pusei nodarītajiem zaudējumiem, ja tie radušies vienas Puses vai tās darbinieku, kā arī šīs Puses līguma izpildē iesaistīto trešo personu darbības vai bezdarbības, kā arī rupjas neuzmanības, ļaunā nolūkā izdarīto darbību vai nolaidības rezultātā.
   10. Līgumā noteikto saistību neizpildīšanas gadījumā vainīgā Puse atlīdzina otrai Pusei zaudējumus, bet Līgumā noteiktajos gadījumos maksā arī līgumsodus, ievērojot normatīvajos aktos noteiktos līgumsoda apmēra ierobežojumus. Līgumsoda summas netiek ieskaitītas zaudējumu segšanā.
   11. Līgumsoda samaksa neatbrīvo Puses no Līguma saistību izpildes.
   12. Pasūtītājam ir tiesības ieturēt līgumsodu no Izpildītājam izmaksājamās summas, ja savstarpējo norēķinu kārtība paredz, ka Pasūtītājs maksā Izpildītājam komisiju, pamatojoties uz rēķinu, nevis tā tiek ieturēta no Pasūtītājam pārskaitāmās summas. Visas iemaksātās summas vispirms ieskaitāmas līgumsoda samaksai, par to īpaši nepaziņojot otrai Pusei.
   13. Puses vienojas, ka neatkarīgi no līgumsoda samaksas Puses viena otrai atlīdzina zaudējumus, kas radušies Līguma pārkāpšanas rezultātā.
   14. Visi strīdi un domstarpības, kas var izrietēt no Līguma vai sakarā ar to, tiks risināti savstarpēji vienojoties. Ja strīdu noregulēšana nav iespējama šādā ceļā viena mēneša laikā, strīdi tiks izšķirti saskaņā ar Latvijas Republikas normatīvajiem aktiem Latvijas Republikas tiesās.
   15. Ja Izpildītāja vainas dēļ Pakalpojuma ieviešana tiek kavēta vairāk par 20 dienām vai Izpildītājs atsakās no Līgumā noteiktā Pakalpojuma izpildes, Pasūtītājs ir tiesīgs vienpusēji izbeigt Līgumu.
   16. Izpildītājam ir pienākums ievērot Sadarbības ar darījumu partneriem pamatprincipus, kuri publicēti Pasūtītāja mājaslapā [https://www.rigassatiksme.lv/files/pamatprincipi\_sadarbibas\_partneriem\_2025.pdf](https://www.rigassatiksme.lv/files/pamatrincipi_sadarbibas_partneriem_2025.pdf). Gadījumā, ja Izpildītājs neievēro šos pamatprincipus, Pasūtītājs ir tiesīgs izbeigt Līgumu.
   17. Pasūtītājam ir tiesības vienpusēji izbeigt Līgumu šādos gadījumos:
       1. Izpildītājs ir patvaļīgi pārtraucis Līguma izpildi;
       2. Ir pasludināts Izpildītāja maksātnespējas process, apturēta vai pārtraukta tā saimnieciskā darbība, uzsākta tiesvedība par Izpildītāja bankrotu vai tiek konstatēti citi apstākļi, kas liedz vai liegs Izpildītājam turpināt Līguma izpildi saskaņā ar Līguma noteikumiem vai kas negatīvi ietekmē Pasūtītāja tiesības, kuras izriet no Līguma;
       3. Izpildītājs saistībā ar Līguma noslēgšanu vai Līguma izpildes laikā ir sniedzis nepatiesas vai nepilnīgas ziņas vai apliecinājumus;
       4. Izpildītājs saistībā ar Līguma noslēgšanu vai izpildi ir veicis prettiesisku darbību;
       5. Ja tiek konstatēts, ka Līgumu nav iespējams izpildīt tādēļ, ka Līguma izpildes laikā ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.
   18. Gadījumā, ja Pasūtītājs konstatē, ka Izpildītājam ir izveidojušies nodokļu parādi (tai skaitā valsts sociālās apdrošināšanas obligāto iemaksu parādi), kas kopsummā pārsniedz EUR 150 (viens simts piecdesmit *euro* un 00 centi), Pasūtītājs ir tiesīgs aizturēt no Līguma izrietošos maksājumus līdz brīdim, kad nodokļu parāds tiek samaksāts, vai tiek panākta vienošanās ar Valsts ieņēmumu dienestu par nodokļu parāda samaksas nosacījumiem.
   19. Pasūtītājam ir tiesības izbeigt Līgumu vienpusējā kārtā pirms termiņa, ja Izpildītājs vai Izpildītāja amatpersonas, Līguma izpildē iesaistītie Izpildītāja darbinieki ir atzīti par vainīgiem noziedzīgā nodarījumā vai konkurences tiesību pārkāpumā, kas saistīts ar šī līguma noslēgšanas procedūru vai izpildi. Ja Līgums tiek pārtraukts šajā punktā noteiktajā gadījumā, Pasūtītājam ir tiesības pieprasīt no Izpildītāja līgumsodu 1 000 000,00 EUR apmērā.
   20. Pasūtītājam ir tiesības vienpusēja kārtā izbeigt Līgumu, rakstiski paziņojot Izpildītājam par Līguma izbeigšanu vismaz 30 (trīsdesmit) kalendāra dienas iepriekš, un veicot samaksu par faktiski sniegto pakalpojumu.
   21. Līgums var tikt izbeigts pirms termiņa, Pusēm savstarpēji rakstiski vienojoties.
6. **Konfidencialitātes nosacījumi**
   1. Puses apņemas neizpaust trešajām personām ar Līguma izpildi iegūto, to rīcībā esošo jebkādu tehnisko, juridisko un finansiālo informāciju par otru Pusi un tās komercdarbību. Visa šāda informācija tiek uzskatīta par ierobežotas pieejamības informāciju, un tā nedrīkst tikt izpausta vai padarīta publiski pieejama bez Puses rakstiskas piekrišanas. Šim noteikumam nav laika ierobežojuma un uz to neattiecas Līguma darbības termiņš.
   2. Informācija netiek uzskatīta par ierobežotas pieejamības informāciju, ja tā kļuvusi publiski pieejama vai tiek publicēta saskaņā ar normatīvajos aktos noteiktajām prasībām (piemēram, iekļauta grāmatvedības sagatavotos publiska rakstura pārskatos un atskaitēs u.tml.). Līguma un tā pielikumu teksts, kā arī informācija par Līguma cenu un izpildi (preču piegādi, Līguma pirmstermiņa izbeigšanu, piemērotajiem līgumsodiem u.c.) nav uzskatāma par ierobežotas pieejamības informāciju.
   3. Informācijas neizpaušanas noteikumi neattiecas arī uz gadījumiem, kad normatīvie akti attiecīgo informāciju klasificē kā vispārpieejamu informāciju, kā arī gadījumos, ja šo informāciju pieprasa normatīvajos aktos noteiktas kompetentas institūcijas vai organizācijas, kurām uz to ir likumīgas tiesības.
7. **Personas datu apstrāde**
   1. Ja Izpildītājs Pakalpojuma sniegšanas ietvaros Pasūtītāja vārdā apstrādā datus, kas attiecas uz identificētu vai identificējamu personu ("personas dati"), Izpildītājs apstrādā tikai tādus personas datus, tostarp attiecībā uz to, ka Izpildītājs izmanto apakšuzņēmējus vai apakšapstrādātājus, kādi noteikti šajā Līgumā un pielikumos, kā citādi rakstiski pilnvarojis Pasūtītājs vai kā to pieprasa piemērojamie tiesību akti, īstenot atbilstošus tehniskos un organizatoriskos pasākumus, lai aizsargātu personas datus, nekavējoties informēt Pasūtītāju par jebkuru incidentu, kura rezultātā ir apdraudēta personas datu konfidencialitāte, integritāte vai drošība, un sadarboties ar Pasūtītāju, kā to prasa piemērojamie tiesību akti vai Pasūtītāja lūgums dokumentēt personas datus, datu subjektus un apstrādes darbības, kas saistītas ar pakalpojumiem saskaņā ar šo Līgumu.
   2. Puses apņemas nodrošināt datu apstrādi (tajā skaitā, bet neaprobežojoties ar fizisko personu personas datu apstrādi) atbilstoši Latvijas Republikas spēkā esošajiem normatīvajiem aktiem.
8. **Nepārvarama vara**
   1. Puse tiek atbrīvota no atbildības par pilnīgu vai daļēju Līgumā paredzēto saistību neizpildi, ja šāda neizpilde ir notikusi nepārvaramas varas iestāšanās rezultātā pēc Līguma parakstīšanas dienas kā posts vai nelaime, kuru nebija iespējams ne paredzēt, ne novērst. Šāda nepārvarama vara ietver sevī notikumus, kuri izriet ārpus Pušu kontroles un atbildības (dabas katastrofas, ūdens plūdi, uguns nelaime, zemestrīce un citas stihiskas nelaimes, kā arī trešo personu vandālisms, karš un karadarbība, streiki, jauni valsts vai pašvaldības likumi vai kādi citi normatīvie akti un citi apstākļi, kas neiekļaujas Pušu iespējamās kontroles robežās).
   2. Pusei, kas nokļuvusi nepārvaramas varas apstākļos, bez kavēšanās jāinformē par to otra Puse rakstiski 3 (trīs) darba dienu laikā pēc nepārvaramas varas iestāšanās un ziņojumam jāpievieno izziņa, kuru izsniedz kompetentas iestādes un kura satur minēto apstākļu apstiprinājumu.
   3. Ja minēto apstākļu dēļ šis Līgums nedarbojas ilgāk par 3 (trīs) mēnešiem, katrai Līguma Pusei ir tiesības atteikties no Līguma izpildes, par to rakstveidā brīdinot otru Pusi vismaz 15 (piecpadsmit) dienas iepriekš. Šajā gadījumā neviena Līguma Puse nevar prasīt atlīdzināt zaudējumus, kas radušies dotā Līguma izbeigšanas rezultātā.
9. **Apakšuzņēmēju piesaistīšana**
   1. Līguma izpildē iesaistītais iepirkuma piedāvājumā norādītais apakšuzņēmējs norādīts Līguma \_\_\_.pielikumā.
   2. Izpildītājs ir tiesīgs bez saskaņošanas ar Pasūtītāju veikt apakšuzņēmēju nomaiņu, kā arī papildu apakšuzņēmēju iesaistīšanu Līguma izpildē, izņemot Līguma 11.3.punktā minētos gadījumus.
   3. Izpildītāja piedāvājumā norādītos apakšuzņēmējus pēc Līguma noslēgšanas drīkst nomainīt tikai ar Pasūtītāja rakstveida piekrišanu. Pasūtītājs nepiekrīt Apakšuzņēmēju nomaiņai, ja pastāv kāds no šādiem nosacījumiem:
      1. piedāvātais apakšuzņēmējs neatbilst iepirkuma nolikumā izvirzītajam prasībām, kas attiecas uz apakšuzņēmējiem;
      2. tiek nomainīts Apakšuzņēmējs, uz kura iespējām iepirkuma procedūrā Izpildītājs balstījies, lai apliecinātu savas kvalifikācijas atbilstību iepirkuma nolikumā noteiktajām prasībām, un piedāvātajam apakšuzņēmējam nav vismaz tādas pašas kvalifikācija, uz kādu iepirkuma procedūrā Izpildītājs atsaucies, apliecinot savu atbilstību konkursa nolikumā noteiktajām prasībām, vai tas atbilst iepirkuma nolikumā minētajiem izslēgšanas nosacījumiem;
      3. piedāvātais Apakšuzņēmējs, kura veicamo darbu cena ir vismaz 10 000 *euro*, atbilst iepirkuma nolikumā minētajiem izslēgšanas nosacījumiem;
      4. Apakšuzņēmēja maiņas rezultātā tiktu izdarīti tādi grozījumi pretendenta piedāvājumā, kuri, ja sākotnēji būtu tajā iekļauti, ietekmētu piedāvājuma izvēli atbilstoši iepirkuma procedūras dokumentos noteiktajiem piedāvājuma izvērtēšanas kritērijiem.
   4. Pasūtītājs pieņem lēmumu atļaut vai atteikt Izpildītāja apakšuzņēmēja nomaiņu vai jauna apakšuzņēmēja iesaistīšanu Līguma izpildē Līguma 11.3.punktā minētajos gadījumos 5 (piecu) darba dienu laikā pēc tam, kad ir saņēmis visu informāciju un dokumentus, kas nepieciešami lēmuma pieņemšanai saskaņā ar Līguma 11.3.punktu.
   5. Pārbaudot jaunā apakšuzņēmēja atbilstību, Pasūtītājs piemēro Sabiedrisko pakalpojumu sniedzēju iepirkumu likuma [48.](https://likumi.lv/ta/id/288730#p48) panta noteikumus un izslēgšanas iemeslu pārbaudi veic tajā datumā, kad Pasūtītājs lemj par atļaujas sniegšanu Piegādātājam nomainīt apakšuzņēmēju vai piesaistīt jaunu apakšuzņēmēju Līguma izpildes nodrošināšanai. Sabiedrisko pakalpojumu sniedzēju iepirkumu likuma  [48.](https://likumi.lv/ta/id/288730#p48) panta ceturtās daļas 2., 3. un 4. punktā minētos termiņus skaita no dienas, kad lūgums par apakšuzņēmēja nomaiņu iesniegts Pasūtītājam.
10. **Citi noteikumi**
    1. Grozījumi un papildinājumi šajā Līgumā ir spēkā, ja tie ir izteikti rakstveida formā un tos parakstījušas abas Puses.
    2. Pasūtītājam ir šādi sertifikāti: ISO 9001 „Kvalitātes pārvaldības sistēmas. Prasības”, ISO 45001 “Arodveselības un darba drošības pārvaldības sistēmas. Prasības un lietošanas norādījumi” un ISO 50001 “Energopārvaldības sistēmas. Prasības un lietošanas norādījumi” standartiem.
    3. Puses apņemas nenodot trešajām personām informāciju, kuru tās uzzinājušas sakarā ar līdzdalību Līgumā, izņemot gadījumus, kad tas nepieciešams Līgumā noteikto saistību izpildei.
    4. Pusēm nav tiesību nodot savas saistības un tiesības trešajām personām bez otras Puses rakstiskas piekrišanas.
    5. Līgums ir saistošs Pušu tiesību un saistību pārņēmējiem.
    6. Puses nosaka šādas personas, kuras ir pilnvarotas un atbildīgas par Līguma izpildes veiksmīgu norisi, uzraudzīšanu, tai skaitā, par komunikāciju par konkrēti veicamajiem Pakalpojumiem un to apjomu, informācijas sniegšanu, pretenziju noformēšanu, iesniegšanu un parakstīšanu atbilstoši Līguma prasībām, savlaicīgu rēķinu iesniegšanu un pieņemšanu, apstiprināšanu un nodošanu samaksas veikšanai:
       1. no Pasūtītāja puses –
       2. no Izpildītāja puses –
    7. Līgumā noteiktie termiņi, kas aprēķināmi gados, mēnešos vai dienās, sākas nākamajā dienā pēc datuma vai pēc notikuma, kas nosaka tā sākumu. Korespondence, kas nosūtīta pa pastu, ir uzskatāma par saņemtu septītajā dienā no tās nosūtīšanas dienas. Korespondence, kas nosūtīta pa e-pastu, ir uzskatāma par saņemtu nākamajā darba dienā pēc tās nosūtīšanas dienas.
    8. Līgums ar pielikumiem ir sagatavots un parakstīts latviešu valodā. Puses Līgumu paraksta ar drošu elektronisko parakstu, kas satur laika zīmogu. Katrai Pusei ir pieejams abpusēji parakstīts Līgums elektroniskā formātā.
11. **Pušu rekvizīti un paraksti**

|  |  |
| --- | --- |
| **PASŪTĪTĀJS:**  **RP SIA “Rīgas satiksme”**  Jur. adrese: Kleistu iela 28, Rīga, LV1067  Birojs: Vestienas iela 35, Rīga, LV1035  Reģistrācijas Nr. 40003619950  Banka: AS „Citadele banka”  Kods: PARXLV22  Konta Nr.: LV56PARX0006048641565 | **IZPILDĪTĀJS:**  **“”**  Jur. adrese:  Reģistrācijas Nr.  Banka: AS  Kods:  Konta Nr.: |
| \_\_\_\_\_\_\_\_\_\_\_\_\_\_\_\_\_\_\_\_\_  \* | \_\_\_\_\_\_\_\_\_\_\_\_\_\_\_\_\_\_\_\_\_  \* |

\*DOKUMENTS IR PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU

1. *Tehniskā specifikācija aktualizēta 2025.gada 18. jūnijā* [↑](#footnote-ref-1)
2. Pretendentam pieteikumā jānorāda tā patiesais labuma guvējs saskaņā ar Noziedzīgi iegūtu līdzekļu legalizācijas un terorisma un proliferācijas finansēšanas novēršanas likuma regulējumu. [↑](#footnote-ref-2)
3. Norāda, ja pretendents ir atkarīgā sabiedrība Koncernu likuma izpratnē. [↑](#footnote-ref-3)
4. Apliecinājumā minētā informācija ir nepieciešama RP SIA “Rīgas satiksme”, lai izpildītu Noziedzīgi iegūtu līdzekļu legalizācijas un terorisma un proliferācijas finansēšanas novēršanas un Starptautisko un Latvijas Republikas nacionālo sankciju likumu un ES Padomes Regulas Nr. 833/2014 “Par ierobežojošiem pasākumiem saistībā ar Krievijas darbībām, kas destabilizē situāciju Ukrainā” prasības, un, ja RP SIA “Rīgas satiksme” neiegūst likumā noteikto klienta izpētes prasību izpildei nepieciešamo patieso informāciju un dokumentus apjomā, kas ļauj veikt pārbaudi pēc būtības, RP SIA “Rīgas satiksme” ir tiesīgā neuzsākt vai izbeigt darījuma attiecības ar darījuma partneri. [↑](#footnote-ref-4)